[{"text_idx": "#000000", "text": "La ruino Xuanquanzhi estas unu el la 22 c\u0302inaj lokoj en la programo pri la Silka Vojo kune peticiita de C\u0302inio, Kazah\u0302io kaj Kirgizio kiel monda kultura heredaj\u0302o."}, {"text_idx": "#000001", "text": "La ruino Xuanquanzhi sidas en antau\u0306urbo de Dunhuang de la provinco Gansu en nordokcidenta C\u0302inio. G\u0302i havis la nomon lau\u0306 la ideografiaj\u0302oj \"Xuanquanzhi\" sur la bambua tabuleto elterigita en la dinastio Han (206 a. K. -- 220 p. K). Kun la areo de 22.5 mil kvadrataj metroj la ruino estis trovita de la jiuquan-a esplora tac\u0302mento pri historiaj restaj\u0302oj en la jaro 1987. Dum la jaroj 1990 -- 1992 oni prifosis pli ol 3 mil kvadratajn metrojn kaj elterigis 21 mil lignajn kaj bambuajn tabuletojn kaj 17 650 aliajn objektojn."}, {"text_idx": "#000002", "text": "La ruino aspektas kiel kvadratforma kastelo. G\u0302i kun la pordo rigardanta al la oriento havas altajn kortomurojn kun later-longeco de 50 metroj kaj faritajn el adoboj. Okcidente kaj norde de la interno de la kastelo estas 12 c\u0302ambroj por log\u0302ado, kiuj estis faritaj el adoboj kaj konstruitaj en malsamaj periodoj; oriente kaj norde sidas c\u0302ambroj por ofici; sudokcidente kus\u0302as 3 c\u0302evalstaloj. Sudokcidente ekster la kastelo staras aliaj 3 c\u0302evalstaloj longaj je 50 metroj. Okcidente ekster la kastelo estas ejo por meti neutiligeblajn objektojn."}, {"text_idx": "#000003", "text": "La ruino liveris gravajn objekto-materialojn por esplori la strukturon, formon kaj arang\u0302on de pos\u0302tstacioj dum la dinastioj Han kaj Jin (la 2-a jarcento a. K. -- la 4-a jarcento p. K). La elterigitaj lignaj kaj bambuaj tabuletoj kaj aliaj objektoj atestis la pos\u0302t-stacian sistemon lau\u0306 la Silka Vojo kaj liveris ric\u0302ajn historiajn materialojn por esplori la politikon, ekonomion, militon kaj kulturan vivon en la nordokcidenta regiono lau\u0306 la Silka Vojo."}, {"text_idx": "#000004", "text": "Redaktoroj: Zhang Shuang kaj Niu Xueqin"}]